കോളജുകളില് വാക്സിനേഷന് ഡ്രൈവ് കൂടുതല് ശക്തമാക്കണം പൂജാ അവധിക്ക് മുമ്ബ് ഒന്നും രണ്ടും വര്ഷ വിദ്യാര്ത്ഥികള്ക്ക് വാക്സിന് നല്കാന് കഴിയണമെന്നും മന്ത്രി ആര്.ബിന്ദു തിരുവനന്തപുരം: കോളജുകളിലെ ഒന്നും രണ്ടും വര്ഷ വിദ്യാര്ത്ഥികള്ക്കായി വാക്സിനേഷന് ഡ്രൈവ് കൂടുതല് ശക്തമായി നടത്തണമെന്ന് ഉന്നത വിദ്യാഭ്യാസമന്ത്രി ആര്.ബിന്ദു. ഇനി വരുന്ന ഏതാനും ദിവസങ്ങള് അവധി ദിനങ്ങളായതിനാല് വാക്സിനേഷന് ഡ്രൈവ് ഈ ദിവസങ്ങളില് കാര്യമായി നടക്കാന് സ്ഥാപനമേധാവികള് മുന്കൈ എടുക്കണം. കോവിഡ് പ്രോട്ടോക്കോള് സംബന്ധിച്ച വിശദമായ ക്ലാസോടെ വേണം അധ്യയനത്തുടക്കമെന്നും മന്ത്രി നിര്ദ്ദേശിച്ചു. കോളജുകള് പൂര്ണമായും തുറന്നുപ്രവര്ത്തിക്കുന്നതിനു മുന്നോടിയായി പ്രിന്സിപ്പല്മാരെ പങ്കെടുപ്പിച്ചു നടന്ന യോഗത്തില് സംസാരിക്കുകയായിരുന്നു മന്ത്രി. കലാലയങ്ങള് ഒക്ടോബര് 18 മുതലാണ് പൂര്ണമായും തുറക്കുന്നത്. അവസാനവര്ഷ വിദ്യാര്ത്ഥികള് ഇതിനകം വന്നുതുടങ്ങി. കോവിഡ് അവലോകന സമിതിയുടെ നിര്ദ്ദേശങ്ങള്ക്കു വിധേയമായി മാത്രമേ ക്യാംപസുകള്ക്കു പ്രവര്ത്തിക്കാനാവൂ എന്നു മന്ത്രി പറഞ്ഞു. നിലവിലെ സ്ഥിതിവിവരം സമിതിയെ അറിയിക്കും. വിശദമായ ഉത്തരവ് ഉടന് പ്രസിദ്ധീകരിക്കും. എല്ലാ ക്യാംപസുകളിലും കോവിഡ് ജാഗ്രത പാലിക്കപ്പെടണം. ജാഗ്രതാസമിതികള് എല്ലാ കാമ്ബസുകളിലും രൂപീകരിച്ചിട്ടുണ്ട്. ആവശ്യമായ കൂടിയാലോചനകള് ഈ സമിതികള് നടത്തണം. ക്ലാസ് മുറികളും വിദ്യാര്ത്ഥികള് ഇടപെടുന്ന എല്ലാ സ്ഥലങ്ങളും സാനിറ്റൈസ് ചെയ്യണം. ലിംഗപദവികാര്യത്തിലും വിശദമായ ക്ലാസുകള് വേണമെന്ന് ഉത്തരവിറക്കിയിട്ടുണ്ട്. പ്രണയക്കൊലയും മറ്റും ഉണ്ടാക്കിയ ഉല്ക്കണ്ഠാജനകമായ അന്തരീക്ഷം വിദ്യാര്ത്ഥികള്ക്കിടയില് നിലനില്ക്കുന്നുണ്ട്. കോവിഡ് സാഹചര്യം കുട്ടികളുടെ മാനസികനിലയെ ഇതിനകം തന്നെ വല്ലാതെ ബാധിച്ചിട്ടുണ്ട്. ഇവയെല്ലാം കണക്കിലെടുത്ത് ക്യാംപസുകളില് കൗണ്സലിങ് കേന്ദ്രങ്ങള് സജ്ജമാക്കമെന്നും മന്ത്രി നിര്ദ്ദേശിച്ചു. Stories you may Like